EELNÕU


N A R V A   L I N N A V O L I K O G U

O T S U S

Narva linn







____.04.2012 nr _____
Joala tn 21, Joala tn 23A, Joala tn 23B, Joala tn 23C 
ja Joala tn 23D maa-ala detailplaneeringu 
vastuvõtmine ja avaliku väljapaneku korraldamine 

1. Asjaolud ja menetluse käik

Detailplaneeringu algatamise ettepaneku esitas Narva Gate OÜ ning planeering algatati Narva Linnavolikogu 29.01.2009 otsusega nr 7. 
Vastuvõtmisele esitatud Joala tn 21, Joala tn 23a, Joala tn 23b, Joala tn 23c ja Joala tn 23d maa-ala detailplaneeringuga jagatakse olemasolevad kinnistud 70 uuteks tootmismaa, sotsiaalmaa, liiklusmaa, elamumaa, ärimaa ja veemaa sihtotstarvetega kruntideks. Ette on nähtud rajada alale neli 20-korruselist hoonet, milledest kolm on eluhooned ning üks ärilise otstarbega. Hooneid paigaldatakse nii, et nad ei varjutaks olulisi vaateid piirkonnale. Alale jäävad ajaloolised hooned säilitatakse, renoveeritakse ning võetakse kasutusse vastavalt Muinsuskaitseameti poolt seatud tingimustele ning lähtudes kultuurimälestiste kaitsevööndist. Nõukogudeajal ehitatud ning käesoleval ajal amortiseerunud hooned ja rajatised likvideeritakse ning nende asemele ehitatakse olevat ajaloolist ehitusjoont järgides uued hooned. Parkimine on lahendatud maapealsete ja -aluste parkimisplatside näol. Samuti on lahendatud heakorrastuse, haljastuse ja liiklusskeemi küsimused ning määratud tehnovõrkude asukohad. Planeeritava ala pindala on ca 30 ha.
Planeeringuala asub Narva linnas Kreenholmi linnaosas. Kogu territoorium on kultuuriväärtuste kaitseala, kus enamik hoonestest on kultuurimälestuse objektid. Alale on koostatud Muinsuskaitse eritingimused (OÜ Eensalu ja Pihel, töö nr 4-08). Kuna tegemist on maastikukaitsealaga on koostatud Joala tn 21, Joala tn 23a, Joala tn 23b, Joala tn 23c ja Joala tn 23d maa-ala detailplaneeringu keskkonnamõju strateegilise hindamise eelhinnang (Alkranel OÜ, 2009) ning „Narva jõe kanjoni kalakoelmute osaline taastamise“ eelprojekti keskkonnamõju hindamine (OÜ Hendrikson & Ko, töö nr 1332/09).
Detailplaneering toob kaasa kehtiva Narva linna üldplaneeringu muutmise ettepaneku maakasutuse juhtfunktsiooni osas.

Planeering oli kooskõlastatud lähteülesandes loetletud asutustega ja isikutega.  16.03.2012 teatas Ida-Viru Maavanem, et kooskõlas Planeerimisseaduse §17 lg 3 p 2, ei pea ta vajalikuks Narva linnas Joala tn 21, Joala tn 23a, Joala tn 23b, Joala tn 23c ja Joala tn 23d maa-ala detailplaneeringule täiendavate kooskõlastamiste määramist.
30.03.2012 Narva Linnavalitsuse Arhitektuuri- ja Linnaplaneerimise Amet kooskõlastas Sweco Projekt AS poolt koostatud Joala tn 21, Joala tn 23a, Joala tn 23b, Joala tn 23c ja Joala tn 23d maa-aladetailplaneeringu (töö nr 08140-0023).
2. Õiguslikud alused
2.1. Planeerimisseaduse § 18 lõike 1 alusel kohalik omavalitsus teeb planeeringu vastuvõtmise otsuse ja korraldab planeeringu avaliku väljapaneku.
2.2. Narva Linna ehitusmääruse § 10 lõike 2 punkti 1 kohaselt linnavolikogu teeb otsuse planeeringu vastuvõtmiseks.
3. Otsus

Võtta vastu Joala tn 21, Joala tn 23a, Joala tn 23b, Joala tn 23c ja Joala tn 23d maa-ala detailplaneering pindalaga ca 30 ha, Sweco Projekt AS töö nr 08140-0023 (vastavalt lisatud detailplaneeringu põhijoonisele – Lisa 1) ja korraldada planeeringu avalik väljapanek. 
4. Rakendussätted

4.1. Narva Linnavalitsuse Arhitektuuri- ja Linnaplaneerimise Ametil avaldada otsus ajalehes, milles Narva  linn avaldab ametlikke teateid ja kohaliku omavalitsuse veebilehel. 
4.2. Määrata detailplaneeringu avaliku väljapaneku korraldajaks Narva Linnavalitsuse Arhitektuuri- ja Linnaplaneerimise Amet.
4.3. Käesolev otsus jõustub teatavakstegemisest.
4.4. Käesolevat otsust on võimalik vaidlustada Tartu Halduskohtu Jõhvi kohtumajas 30 päeva jooksul jõustumisest.
Aleksandr Jefimov
Linnavolikogu esimees

